**Timothy Duane "Tim" Hardaway**, nado 1 de setembro de 1966 en Chicago, Illinois, é un ex xogador americano de baloncesto profesional que xogou na National Basketball Association (NBA) e foi un dos mellores bases da súa época. É o pai de Tim Hardaway, Jr. que xoga actualmente para os New York Knicks.

Primeiros anos
--------------

Hardaway naceu en Chicago, Illinois. Tras graduarse no Carver Area High School en Chicago, foi á Universidade de Texas El Paso (UTEP), onde gañou o premio Frances Pomeroy Naismith, ao mellor xogador universitario de 6 pés (1.83 metros) de alto ou menos. Hardaway foi elixido na 14ª posición do Draft da NBA de 1989 polos Golden State Warriors.

NBA
---

Na súa tempada coma rookie, Hardaway levou o número "5", xa que Manute Bol levaba o "10". Tras a marcha de Bol dos Warriors, Hardaway colleuno. Cos Warriors, Hardaway era parte do "Run TMC" (as iniciais dos nomes dos xogadores, e un xogo de palabras co nome do grupo de rap Run DMC) que foi o trío máis anotador, formado por el, Mitch Richmond e Chris Mullin. Como parte do ataque dos Warriors, Hardaway era responsable de liderar ao Run TMC, co seu excelente pase e as súas habilidades no un contra un, complementando o lanzamento de Mullin e a forza de Richmond. Hardaway xogou para os Warriors ata a metade da tempada 1995-96 cando foi traspasado aos Miami Heat xunto con Chris Gatling a cambio de Kevin Willis e Bimbo Coles.

Nas súas mellores tempadas, Hardaway acadou de 18 a 23 puntos e de 8 a 10 asistencias por partido. Chegou aos 5.000 puntos e 2.500 asistencias máis rápido que calquera outro xogador, excepto Oscar Robertson. Hardaway participou ademais en cinco NBA All-Star Games. Foi o líder de asistencias de Miami Heat da historia, e xunto co pivote Alonzo Mourning liderou aos Heat a varias das mellores tempadas da franquía.

Foi candidato ao MVP da Tempada na tempada 1996-97, e foi incluído no primeiro quinteto da NBA tras liderar aos Heat á mellor marca da historia da franquía, acadando 20.3 puntos, 8.6 asistencias, e sendo cuarto na liga con 203 triplas.

Coas súas habilidades decrecendo coa idade, Hardaway foi traspasado aos Dallas Mavericks o 22 de agosto de 2001 a cambio dunha elección en segunda rolda do Draft. Con Dallas, Hardaway foi usado frecuentemente dende o banco, sendo titular en tan só 2 de 54 partidos e facendo case dez puntos por partido. Na metade da tempada, foi traspasado aos Denver Nuggets a cambio do base Nick Van Exel. Cos Nuggets xogou de inicio os 14 partidos que xogou con eles, antes de retirarse e converterse en analista de baloncesto para a ESPN. Mentres xogaba cos Nuggets, foi suspendido dous partidos e sancionado con 10.000 dólares pola liga ao tirar un monitor de televisión á pista. O 27 de marzo de 2003, Hardaway asinou un contrato cos Indiana Pacers, e no seu primeiro partido anotou 14 puntos, a súa mellor marca da tempada, e repartiu 7 asistencias contra os Chicago Bulls.

Notas
-----

1. ↑  The Rule of Flaw, Chicago Sun-Times, March 26, 2002.

Véxase tamén
------------

### Ligazóns externas

* Perfil en NBA.com

| * v
* c
* e
Draft da NBA 1989 |
| --- |
| Primeira Rolda | 
* Pervis Ellison
* Danny Ferry
* Sean Elliott
* Glen Rice
* J. R. Reid
* Stacey King
* George McCloud
* Randy White
* Tom Hammonds
* Pooh Richardson
* Nick Anderson
* Mookie Blaylock
* Michael Smith
* Tim Hardaway
* Todd Lichti
* Dana Barros
* Shawn Kemp
* B. J. Armstrong
* Kenny Payne
* Jeff Sanders
* Blue Edwards
* Byron Irvin
* Roy Marble
* Anthony Cook
* John Morton
* Vlade Divac
* Kenny Battle

 |
| Segunda Rolda | 
* Sherman Douglas
* Dyron Nix
* Frank Kornet
* Jeff Martin
* Stanley Brundy
* Jay Edwards
* Gary Leonard
* Pat Durham
* Clifford Robinson
* Michael Ansley
* Doug West
* Ed Horton
* Dino Rađa
* Doug Roth
* Michael Cutright
* Chucky Brown
* Reggie Cross
* Scott Haffner
* Ricky Blanton
* Reggie Turner
* Junie Lewis
* Haywoode Workman
* Brian Quinnett
* Mike Morrison
* Greg Grant
* Jeff Hodge
* Toney Mack

 |


|  |  |
| --- | --- |
| Control de autoridades | 
* Wd: Q352319
* WorldCat
* VIAF: 26383123
* FAST: 422970
* IMDb: nm0362045
* LCCN: n98082826
* Munzinger: 01000005316
* TMDb: 1232431
* Basketball-Reference: hardati01
* FIBA: 36632
* NBA: 896
* Sports Reference: tim-hardaway-1

 |